קרל פרדיננד בראון

קרל פרדיננד בראון (בגרמנית: Karl Ferdinand Braun; 6 ביוני 1850 - 20 באפריל 1918) היה פיזיקאי גרמני. ב-1897 המציא ובנה את שפופרת הקרן הקתודית הראשונה ששימשה כהתקן תצוגה. בראון זכה בפרס נובל לפיזיקה בשנת 1909 במשותף עם גוליילמו מרקוני על "תרומות לפיתוח טלגרף אלחוטי".

בראון החל את לימודיו באוניברסיטת מרבורג בגרמניה וקיבל תואר דוקטור מאוניברסיטת ברלין ב-1872. ב-1895 מונה לפרופסור וראש המכון לפיזיקה באוניברסיטת שטרסבורג.

ב-1897 בנה את שפופרת הקרן הקתודית הראשונה. לאחר מכן פנה לפיתוח הרדיו ובסביבות 1898 בנה דיודה מגביש. גוליילמו מרקוני השתמש בפטנט שהמציא בראון בהמצאותיו שלו והם חלקו פרס נובל לפיזיקה בשנת 1909 על תרומתם. 

עם פרוץ מלחמת העולם הראשונה עזב בראון לארצות הברית. הוא נפטר בביתו שבניו יורק ב-1918.

קישורים חיצוניים

הערות שוליים

ממציאים גרמנים
פיזיקאים גרמנים
זוכי פרס נובל לפיזיקה
זוכי פרס נובל גרמנים
סגל אוניברסיטת שטרסבורג
סגל אוניברסיטת מרבורג
סגל אוניברסיטת טיבינגן
סגל אוניברסיטת וירצבורג
פולדה: אישים
סגל מכון קרלסרוהה לטכנולוגיה
גרמנים שנולדו ב-1850
גרמנים שנפטרו ב-1918